
REPUBLIKA HRVATSKA
TRGOVAČKI SUD U ZADRU
Dr. Franje Tuđmana 35.						


U  I M E  R E P U B L I K E  H R V A T S K E

R J E Š E NJ E

	Trgovački sud u Zadru, OIB 39670464653, po sudskoj savjetnici Anamariji Kovačić Milković, u pravnoj stvari podnositeljice zahtjeva Financijske agencije, Regionalnog centra Split, Podružnice Zadar, Zadar, Ivana Danila 4, OIB 85821130368, za provedbu skraćenoga stečajnog postupka nad dužnikom HOSTING INTERNATIONAL d.o.o., Zadar, Dr. Franje Tuđmana 52 a, OIB 90124599335, 30. svibnja 2017.

r i j e š i o   j e

	Odbacuje se zahtjev Financijske agencije od 30. ožujka 2017. za provedbu skraćenoga stečajnog postupka nad dužnikom HOSTING INTERNATIONAL d.o.o., Zadar, Dr. Franje Tuđmana 52 a, OIB 90124599335. 

Obrazloženje


	Financijska agencija je 30. ožujka 2017. podnijela ovom sudu zahtjev za provedbu skraćenoga stečajnog postupka nad uvodno označenim dužnikom na temelju čl. 444. st. 1. Stečajnog zakona (“Narodne novine“ broj: 71/15, dalje: SZ) navodeći da isti na dan 28. ožujka 2017. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 225.570,89 kuna te da nema zaposlenih.  
Potvrdom Financijske agencije od 18. svibnja 2017. dužnik je obavijestio ovaj sud da je u međuvremenu podmirio predmetno dugovanje te da u Očevidniku redoslijeda osnova za plaćanje više nema evidentiranih neizvršenih osnova za plaćanje.
Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iste iz sudskog registra.
	S obzirom da je uvidom u potvrdu Financijske agencije od 18. svibnja 2017. utvrđeno da dužnik u Očevidniku  redoslijeda osnova za plaćanje više nema evidentiranih neizvršenih osnova za plaćanje te da više nije u blokadi, to je razvidno da se u konkretnom slučaju nije ispunila jedna od kumulativno određenih pretpostavki iz članka 428. st. 1. podstavka 2. SZ-a zbog čega je odlučeno kao u izreci rješenja. 
	 



U Zadru 30. svibnja 2017.


	                                            Sudska savjetnica
Anamarija Kovačić Milković
	
	

UPUTA O PRAVNOM LIJEKU: 
Protiv ovog rješenja može se izjaviti žalba u roku od osam dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje Visoki trgovački sud Republike Hrvatske. 


DNA: 
1. podnositeljici zahtjeva, Podružnica Zadar, 
1. dužniku putem punomoćnika, OD Franko Kotlar, Ana Vidov & Partneri d.o.o., Zadar, 
1. e-Oglasne ploče suda,
1. u spis.

